Raport ştiinţific asupra proiectului PCE-2012-4-0594: etapa unică 2013 (2.09.2013-13.12.2013) și etapa unică 2014 (14.12.2013-15.12.2014)

1. Cercetare arhivistică și modelarea bazei de date

1.1.Baza de date cu fișe-imagine & 4 funcții de căutare Activitatea 1.1. (continuare colectare documente prin fotografiere/scanare) a fost realizată cu 30% mai Activitatea 1.1. (continuare colectare documente prin fotografiere/scanare) a fost realizată cu 30% mai mult decât fusese planificat, fiind colectate prin fotografiere toate fișele personale referitoare la ilegaliști, care există în Fondul 95-Dosarele personale ale luptătorilor antifascişti, necesare pentru construcța bazei de date (rezultat anticipat 1.1). Este vorba despre 98 de dosare ce reunesc 9077 fișe personale (8664 fișe unice și 412 fișe repetate). Prelucrarea lor (activitatea 1.2) în acestă fază a presupus împărțirea de către membrii echipei tuturor fotografiilor în fișiere separate, fiecare fiind numit cu numele subiectului-numărul fișei (exemplu XY-z.), și organizate pe dosare ce păstrează numarul fișei personale păstrată în arhivă. Dosarele astfel partiționate au fost transmise echipei de IT în vederea optimizării memoriei digitale utilizate. Activitățile 1.1. și 1.2 s-au desfășurat de-a lungul lunilor ianuarie-iulie 2014. După această operațiune, la începutul lunii august, echipa IT a trecut la importul dosarelor colectate și partiționate: lista completă cu fișele personale cu numele subiectului și numărul fișei personale, grupate și importate ca imagini în baza de date a proiectului se poate consulta la rubrica Obiective/2014 de pe site-ul proiectului (documentul ANDCO\_total\_fise\_sistem). Baza de date astfel creată este parte integrantă a instrumentului digital de lucru, a cărei construcție reprezintă obietivul principal al proeictului nostru. În paralel, echipa IT a trecut la realizarea structurii de introducere a datelor în baza de date, care permite transformarea fișelor importate ca imagini în fișe digitale (rezultat anticipat 2.1). Structura de introducere a datelor formalizează rubricile existente în fișele-imagini în câmpuri digitale (activitatea 2.1), optimizând posibilitățile de relaționare a informației conținute în respectivele documente (o fișa digitală a fost încărcată spre exemplificare- vezi Fisa digitala.tiff ce poate fi consultată pe site-ul proiectului la Rubrica Obiective/2014. Odată definitivată această structură, au existat mai multe sesiuni de instruire a introducerii informației (activitatea 2.2) și testare a stabilității sistemului, care au permis remedierea diferitelor probleme semnalate în timpul testării. Această etapă de testare, desfășurată de-a lungul lunii august, a permis stabilirea unor principii unitare de respectat în operațiunea de introducere a datelor (transformarea fișelor-imagini în fișe digitale): informația culeasă este introdusă cât mai fidel în baza de date. De exemplu la rubrica „județul și țara nașterii” subiectului se scrie întocmai ceea ce este în fișă (de exemplu regiunea Timișoara, chiar dacă aceasta este anacronic indicată, sau RPR chiar dacă țara de naștere este România sau Austro-Ungaria). Eventualele inadvertențe cronologice și de denumire urmează a fi corectate în faza de normalizare a fișelor digitale. După ce sistemul a fost stabilizat și convențiile stabilite, in septembrie s-a trecut la culegerea informației (activitatea 2.1): această operațiune decurge mai anevoios decât anticipat (aproximativ 1 ora pe fișă introdusă), însă până la 1 noiembrie am reușit să introducem 200 de fișe care să ne permită să avansăț la următoarea fază a realizării activității 2.1, anume structura a două funcții de interogare (rezultat anticipat 2.2). Au fost create nu două, ci patru funcții de căutare: sex, etnie, distribuție regională ( după provinciile istorice Moldova, Țara Românească, Ardeal, Dobrogea, Basarabia) și statut declarat în cadrul mișcării muncitorești înainte de 1944 (membru PCR, simpatizant PCR, simpatizant al mișcării